# Воеводин Владимир Валентинович

Воеводин Владимир Валентинович (1962) — хисаплау техникаһы, суперкомпьютер программалау һәм параллель программалау өлкәһендә Рәсәй ғалимы, Мәскәү дәүләт университетының иҫәпләү математикаһы һәм кибернетика факультеты профессоры, МДУ Ғилми-тикшеренеү иҫәпләү үҙәгенең директоры. Рәсәй Фәндәр академияһының мөхбир ағзаһы (2003).

# Воеводин Владимир Валентинович
## Биографияһы

Воеводин Владимир Валентинович 1979 йылда Мәскәүҙә 52-се физика-математика мәктәбен тамамлай.
1979 йылда Мәскәү дәүләт университетының хисаплау математикаһы һәм кибернетика факультетына уҡырға инә, 1984 йылда уны отличие менән тамамлай.
Физика-математика фәндәре кандидаты (1989),«Макроанализ параллельной структуры последовательных программ и алгоритмов» темаһына диссертация яҡлай.
Физика-математика фәндәре докторы (1990), диссертация темаһы «Аналитические и инструментальные средства исследования тонкой структуры программ».
Рәсәй Фәндәр академияһыныъң мөхбир ағзаһы (2003).
«Аналитические и инструментальные средства исследования тонкой структуры программ» эштәр циклы өсөн И.И.Шувалов исемендәге Мәскәү дәүләт университеты премияһы лауреаты.
Йәш фән докторҙары өсөн Рәсәй Федерацияһы Президентының гранттар Конкурсы еңеүсеһе.
Рәсәй Федерацияһы Хөкүмәтенең мәғариф өлкәһендәге премияһы (2002).
Рәсәй Федерацияһының юғары һөнәри белем биреүҙең почётлы хеҙмәткәре (2004).
Педагогик эшмәкәрлеге өсөн М. В. Ломоносов исемендәге премия лауреаты (2015).
1984 йылдан МДУ хисаплау математикаһы һәм кибернетика факультетында АСКВ кафедраһының иҫәпләү комплекстары лабораторияһында эшләй.
1990 йылда МДУ-ның Ғилми-тикшеренеү үҙәгенә эшкә күсә, унда ғилми хеҙмәткәр, өлкән ғилми хеҙмәткәр, лаборатория мөдире, 1999 йылдан — Мәскәү дәүләт университетының хисаплау математикаһы һәм кибернетика факультетында директор урынбаҫары
2012 йылдан алып — МДУ хисаплау математикаһы һәм кибернетика факультетының суперкомпьютер һәм квант информатикаһы кафедраһы мөдире.
2019 йылдан — Мәскәү дәүләт университеты Ғилми-тикшеренеү иҫәпләү үҙәгенең директоры

# Воеводин Владимир Валентинович
## Уҡытыусы эшмәкәрлеге

Воеводин 1988 йылдан МДУ хисаплау математикаһы һәм кибернетика факультетынында уҡыта
МДУ хисаплау математикаһы һәм кибернетика факультетынында төп «Параллельная обработка данных» курсын уҡыта, «Параллельные вычисления» махсус семинар эше менән етәкселек итә.
Юғары етештереүсәнлекле иҫәпләүҙәр һәм 2011 йылдан үткәрелгән Йәйге Суперкомпьютер академияһы буйынса МДУ уҡытыу-ғилми үҙәген ойоштора.

# Воеводин Владимир Валентинович
## Фәнни ҡыҙыҡһыныуҙары өлкәһе

Параллель иҫәпләү, программаларҙың нескә структураһын тикшереүҙең математик алымдары, компьютерҙарҙы тасуирлау һәм анализлау методтары, параллель программалаштырыу технологиялары, суперкомпьютерҙар һәм параллель иҫәпләү системалары өсөн программаларҙы оптимизациялау ысулдары, интернет-технологиялар һәм бүленгән исәп-хисаптарҙы оештырыу, метакомпьютеринг.

# Воеводин Владимир Валентинович
## Фәнни эшмәкәрлеге

Владимир Воеводин Интернет — Parallel.ru селтәрендә параллель иҫәпләүҙәр буйынса Мәғлүмәт-аналитика үҙәге менән етәкселек итә.
Фәнни конференцияларҙа 65 доклад яһай
10 фән кандидаты әҙерләй
9 программалары менән тәьмин итеүҙең хоҡуҡтарҙы теркәү тураһында таныҡлыҡ ала
90 ашыу фәнни хеҙмәте, шул иҫәптән монографиялары баҫтырылып сыға